text: Unge satte muligvis ild til togvogn i Fredericia
  17 december 2018 kl. 15.04
  I Facebookgruppen "Hvem ved hvad i Fredericia?" har der det meste af eftermiddagen ligget en video, der angiveligt viser unge mennesker sætte ild til sæder i togvogn i Fredericia.
  Videoen viser en ung pige, der holder sig for munden, men der står flammer op af et togsæde.
  Vicepolitiinspektør, Søren Frandsen fra Sydøstjyllands Politi bekræfter videoens ekssistens og ægthed.
  - Vi har sikret videoen, lavet en kopi af den, og den indgår lige nu som en del af efterforskningen, siger han til TV SYD.
  I videoen har de mulige gerningsmænd skrevet teksten "Bare så I ved, at det er os, der har gjort det"
  Sydøstjyllands Politi vil ikke bekræfte, hvorvidt de har anholdt eller afhørt mistænkte.
  - I forbindelse med efterforskningen har vi afhørt en del mennesker på stedet i forbindelse med brandens opståen for at få klarhed over forløbet, siger Søren Frederiksen.
  